
Nr. 54112 / 18.09.2026 

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect „aprobarea Raportului de evaluare pentru stabilirea valorilor de piață unitare ale terenurilor aferente construcțiilor, aflate în proprietatea privată a municipiului Satu Mare, în vederea vânzării acestora în condițiile art. 364 din O.U.G. nr. 57/2019 privind Codul administrativ.”
În susținerea căruia formulez prezentul:

REFERAT DE APROBARE

Dispozițiile art. 364 din același act normativ prevăd posibilitatea vânzării unui teren aflat în proprietatea privată a statului sau a unității administrativ - teritoriale pe care sunt ridicate construcții, către constructorii de bună-credință ai acestora, care beneficiază astfel de un drept de preempțiune la cumpărarea terenului aferent construcțiilor, urmând ca prețul de vânzare să se stabilească pe baza unui raport de evaluare, aprobat de consiliul local. 

Prin Hotărârea Consiliului Local al Municipiului Satu Mare nr. 155/28.04.2022  s-a aprobat raportul de evaluare prin care s-au stabilit prețurile de vânzare și de închiriere a terenurilor din domeniul privat al municipiului Satu Mare, aferente construcțiilor, întocmit de expert evaluator ANEVAR, ing. Pop Olimpia Dorina.

Dat fiind modificările intervenite în evoluția valorilor de piață ale activelor imobiliare de la data întocmirii raportului de evaluare aprobat prin hotărârea de consiliului mai sus menționată și necesitatea asigurării unor valori actualizate, în concordanță cu condițiile actuale ale pieței imobiliare, se impune actualizarea prețurilor de vânzare și de închiriere a terenurilor din domeniul privat al Municipiului Satu Mare, aferente construcțiilor.

Față de cele prezentate se propune spre însușire și aprobare raportul de evaluare care constituie anexă la prezentul proiect de hotărâre.

Conform prevederilor art. 363 alin. (7) din OUG nr. 57/2019 privind Codul administrativ corectitudinea stabilirii prețului prevăzut în raportul de evaluare răspunderea juridică îi revine exclusiv evaluatorului care a întocmește raportul.

Date fiind considerentele de mai sus, apreciem că este necesară și oportună aprobarea întocmirii unui nou raport de evaluare pentru stabilirea valorilor actualizate de vânzare și de închiriere a terenurilor aflate în domeniul privat al Municipiului                  Satu Mare, aferente construcțiilor.

